ไทเกอร์ วูดส์ เต็งหนึ่งแชมป์กอล์ฟ ยูเอส โอเพ่น
ศึกกอล์ฟเมเจอร์ ยูเอส โอเพ่น ในปีนี้แข่งขันกันที่สนามเลค คอร์ส ภายในโอลิมปิก คลับ ซาน ฟรานซิสโก ซึ่งเป็นครั้งที่ 5 ของสนามแห่งนี้ที่ได้จัดแข่งยูเอส โอเพ่น ล่าสุดนักกอล์ฟระดับโลกไม่ว่าจะเป็นไทเกอร์ วูดส์ มาร์ติน เคย์เมอร์ เคเจ ชอย และหลุยส์ อุซทุยเซ่น ได้ลงวงสวิงฝึกซ้อมท่ามกลางสภาพอากาศที่ปลอดโปร่งก่อนที่ยูเอส โอเพ่นจะเริ่มเปิดฉากขึ้นในวันพฤหัสบดีนี้ขณะเดียวกันวงการกอล์ฟที่ประเทศสหรัฐก็ยกให้ ไทเกอร์ วูดส์ เป็นเต็งหนึ่งที่จะคว้าแชมป์ร่วมกับ รอรี่ย์ แม็คอิลรอย โปรชาวไอร์แลนด์เหนือซึ่งเป็นแชมป์เก่าเมื่อปีที่แล้ว โดยไทเกอร์ถูกยกให้เป็นเต็งแชมป์จากผลงานคว้าแชมป์เดอะ เมโมเรี่ยล เมื่อ 2 สัปดาห์ก่อน ซึ่งเป็นแชมป์ที่ 2 ในปีนี้ของไทเกอร์ต่อจากแชมป์อาร์โนลด์ พาลเมอร์เมื่อเดือน มี.ค.ที่ผ่านมาสำหรับไทเกอร์คว้าแชมป์เมเจอร์มาแล้ว 14 รายการ และเมเจอร์รายการล่าสุดที่ทำได้คือการคว้าแชมป์ยูเอส โอเพ่น สมัยที่ 3 มาครองในปี 2008 ส่วนการแข่งขันรอบแรกวันพฤหัสบดีนี้ ไทเกอร์ จะออกรอบพร้อมกับ ฟิล มิคเคลสัน แชมป์เมเจอร์ 4 สมัย รวมไปถึง บั๊บบ้า วัตสัน เจ้าของแชมป์เมเจอร์รายการ เดอะ มาสเตอร์ ในปีนี้ (2555)
 ไทเกอร์ วูดส์ ถูกยกให้เป็นเต็งหนึ่งที่จะคว้าแชมป์กอล์ฟเมเจอร์รายการ ยูเอส โอเพ่น ที่จะเริ่มขึ้นในวันพฤหัสบดีนี้
ยูเอส โอเพ่น,เมเจอร์,ไทเกอร์ วูดส์,ไอร์แลนด์